Neef glo vermoor oor geheuestokkieArgieffoto ŉ 21-jarige man is naby Vryburg in Noordwes in hegtenis geneem nadat hy oor die naweek glo sy 28-jarige neef vermoor het, glo oor ŉ rekenaargeheuestokkie. “Die twee mans het Saterdagaand omstreeks 19:00 in Madibogo by die neef se huis sit en kuier,” het sers. Kealeboga Molale, woordvoerder van die polisie, in ŉ verklaring gesê. “Die neef wou sy geheuestokkie hê, mar die verdagte het ontken dat hy die geheuestokkie het. Die twee mans het begin baklei en die oorledene het die verdagte aangerand.” Die verdagte het glo ŉ mes in die kombuis gaan haal en sy neef een keer onder sy arm gesteek. Hy is op die toneel oorlede. “Die verdagte sal na verwagting Maandag in die Atamelang-landdroshof verskyn op aanklag van moord,” het Molale bygevoeg.